《禅人并化主写真求赞》
宋代·释正觉

云横其肩，雪覆其颠。
空空养慧，兀兀忘缘。
月射珊瑚兮海发光而不夜，松生琥珀兮根拥膏而有年。
性惟平等，道法自然。
钤鎚之在握，杖拂之当拳。
豹雾披梓树之野，龙雷吼桃华之川。
云水丛林秋与老成之气韵，溪山草木春曾醖酿於风烟。
儿孙之力，学佛祖之家传；针线之关，
度龛灯之焰联。向道龙门无宿客，
而今龟鹤尽成仙。